PMIndiaData/PMIndiaSum huggingface dataset:
ഉത്തർ പ്രദേശിലെ പൂർവാഞ്ചൽ എക്‌സ്പ്രസ് വേ പ്രധാനമന്ത്രി നാളെ   ഉദ്ഘാടനം  ചെയ്യും

പ്രധാനമന്ത്രി ശ്രീ നരേന്ദ്ര മോദി നാളെ (2021 നവംബർ 16-ന് ) ഉത്തർപ്രദേശ് സന്ദർശിക്കുകയും ഉച്ചയ്ക്ക് 1:30-ന് സുൽത്താൻപൂർ ജില്ലയിലെ കർവാൾ ഖേരിയിൽ പൂർവാഞ്ചൽ എക്‌സ്‌പ്രസ് വേയുടെ ഉദ്ഘാടനം നിർവ്വഹിക്കുകയും ചെയ്യും. അടിയന്തര സാഹചര്യങ്ങളിൽ ഇന്ത്യൻ വ്യോമസേനയുടെ യുദ്ധവിമാനങ്ങൾ ലാൻഡിംഗ്/ടേക്ക് ഓഫ് ചെയ്യുന്നതിനായി സുൽത്താൻപൂർ ജില്ലയിലെ എക്‌സ്‌പ്രസ് വേയിൽ നിർമ്മിച്ച 3.2 കിലോമീറ്റർ നീളമുള്ള എയർസ്ട്രിപ്പിൽ ഇന്ത്യൻ വ്യോമസേനയുടെ വ്യോമാഭ്യാസത്തിനും പ്രധാനമന്ത്രി സാക്ഷ്യം വഹിക്കും. പൂർവാഞ്ചൽ എക്‌സ്പ്രസ് വേയുടെ നീളം 341 കിലോമീറ്ററാണ്. ഇത് ലഖ്‌നൗ-സുൽത്താൻപൂർ റോഡിൽ (ദേശീയ പാത -731) സ്ഥിതി ചെയ്യുന്ന ചൗദ്സാരായി ഗ്രാമത്തിൽ നിന്ന് ആരംഭിച്ച് യുപി-ബിഹാർ അതിർത്തിയിൽ നിന്ന് 18 കിലോമീറ്റർ കിഴക്കായി ദേശീയ പാത നമ്പർ 31-ൽ സ്ഥിതി ചെയ്യുന്ന ഹൈദരിയ ഗ്രാമത്തിൽ അവസാനിക്കുന്നു. എക്സ്പ്രസ് വേ 6-വരി വീതിയുള്ളതാണ്, അത് ഭാവിയിൽ 8-വരിയായി വികസിപ്പിക്കാം. ഏകദേശം 22500 കോടി രൂപ ചെലവിൽ നിർമ്മിക്കപ്പെട്ട പുർവാഞ്ചൽ എക്‌സ്‌പ്രസ്‌വേ ഉത്തർപ്രദേശിന്റെ കിഴക്കൻ ഭാഗത്തിന്റെ പ്രത്യേകിച്ച് ലഖ്‌നൗ, ബരാബങ്കി, അമേഠി, അയോധ്യ, സുൽത്താൻപൂർ, അംബേദ്കർ നഗർ, അസംഗഡ്, മൗ ,ഗാസിപൂർ എന്നീ ജില്ലകളുടെ സാമ്പത്തിക വികസനത്തിന് ഉത്തേജനം നൽകും.
രണ്ടു ദിവസത്തേക്കുള്ള സന്ദര്‍ശനത്തിനായി പ്രധാനമന്ത്രി മസൂറി എല്‍.ബി.എസ്.എന്‍.എ.എയില്‍; 92-ാമത് ഫൗണ്ടേഷന്‍ കോഴ്‌സിലെ ഓഫീസര്‍ ട്രെയിനികളുമായി സംവദിച്ചു

ഉത്തരാഖണ്ഡിലെ മസൂറിയിലുള്ള ലാല്‍ ബഹാദൂര്‍ ശാസ്ത്രി നാഷണല്‍ അക്കാദമി ഓഫ് അഡ്മിനിസ്‌ട്രേഷനി(എല്‍.ബി.എസ്.എന്‍.എ.എ.)ല്‍ നടക്കുന്ന 92-ാമത് ഫൗണ്ടേഷന്‍ കോഴ്‌സിലെ അംഗങ്ങളായ 360 ഓഫീസര്‍ ട്രെയിനികളുമായി പ്രധാനമന്ത്രി ശ്രീ. നരേന്ദ്ര മോദി ആശയവിനിമയം നടത്തി. രണ്ടു ദിവസത്തെ സന്ദര്‍ശനത്തിനായാണ് അദ്ദേഹം എല്‍.ബി.എസ്.എന്‍.എ.എയില്‍ എത്തിയത്. ഓഫീസര്‍ ട്രെയിനികളെ നാലു ഗ്രൂപ്പുകളായി തിരിച്ച് അവരുമായി സജീവവും അനൗദ്യോഗിക സ്വഭാവത്തോടുകൂടിയതുമായ സംവാദമാണു പ്രധാനമന്ത്രി നടത്തിയത്. വിവിധ വിഷയങ്ങള്‍ ചര്‍ച്ച ചെയ്ത നാലു മണിക്കൂറോളം നീണ്ട ആശയവിനിമയത്തിനിടെ, ആശയങ്ങളും ചിന്തകളും പേടികൂടാതെ തന്നോടു തുറന്നുപറയാന്‍ ഓഫീസര്‍ ട്രെയിനികളോട് പ്രധാനമന്ത്രി ആഹ്വാനംചെയ്തു. ഭരണം, സാങ്കേതികവിദ്യ, നയരൂപീകരണം തുടങ്ങി പല വിഷയങ്ങളും ചര്‍ച്ച ചെയ്യപ്പെട്ടു. ഭരണപരമായ വിഷയങ്ങള്‍ ആഴത്തില്‍ പഠിക്കാനും ഗവേഷണം ചെയ്യാനും തയ്യാറാകണമെന്നും കാര്യങ്ങള്‍ കൂടുതല്‍ മനസ്സിലാക്കാന്‍ ഇതു സഹായകമാകുമെന്നും പ്രധാനമന്ത്രി നിര്‍ദേശിച്ചു. ദേശീയവീക്ഷണം വികസിപ്പിച്ചെടുക്കേണ്ടതിന്റെ ആവശ്യകത അദ്ദേഹം ഓര്‍മിപ്പിച്ചു. ചര്‍ച്ചയ്ക്കിടെ ഏറെ അനുഭവങ്ങള്‍ പങ്കുവെക്കപ്പെട്ടു. അക്കാദമിയിലെ അധ്യാപകരുമായും പ്രധാനമന്ത്രി സംവദിച്ചു. ഇന്ത്യയുടെ സിവില്‍ സെര്‍വന്റുകളെ പരിശീലിപ്പിക്കുന്നതിനായി നടത്തുന്ന പ്രവര്‍ത്തനങ്ങളുടെ രൂപരേഖ പ്രധാനമന്ത്രിക്കുമുന്നില്‍ അധ്യാപകര്‍ വിശദീകരിച്ചു. എല്‍.ബി.എസ്.എന്‍.എ.എയിലുള്ള മികച്ച നിലവാരമുള്ള ഗാന്ധി സ്മൃതി ലൈബ്രറി പ്രധാനമന്ത്രി സന്ദര്‍ശിച്ചു. ഓഫീസര്‍ ട്രെയിനികള്‍ സംഘടിപ്പിച്ച സാംസ്‌കാരിക പരിപാടിയില്‍ സംബന്ധിക്കുകയും ചെയ്തു. അക്കാദമിയില്‍ എത്തിയ ഉടന്‍ സര്‍ദാര്‍ പട്ടേലിന്റെയും മുന്‍പ്രധാനമന്ത്രി ലാല്‍ ബഹാദൂര്‍ ശാസ്ത്രിയുടെയും പ്രതിമകളില്‍ പ്രധാനമന്ത്രി പുഷ്പാഞ്ജലിയര്‍പ്പിച്ചിരുന്നു. ക്യാബിനറ്റ് സെക്രട്ടറി ശ്രീ.പി.കെ.സിന്‍ഹ, എല്‍.ബി.എസ്.എന്‍.എ.എ. ഡയറക്ടര്‍ ശ്രീമതി ഉപ്മ ചൗധരി എന്നിവരും സന്നിഹിതരായിരുന്നു.
യു.പി.എസ്.സിയും ഭൂട്ടാന്‍ റോയല്‍ സിവില്‍ സര്വീിസ് കമ്മീഷനും തമ്മിലുള്ള ധാരണാപത്രത്തിന് മന്ത്രിസഭ അനുമതി നല്കി

യൂനിയന്‍ പബ്ലിക് സര്വീ്സ് കമ്മീഷ(യു.പി.എസ്.സി.)നും ഭൂട്ടാന്‍ റോയല്‍ സിവില്‍ സര്വീ സ് കമ്മീഷ(ആര്‍.സി.എസ്.സി.)നും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നവ കേന്ദ്ര മന്ത്രിസഭാ യോഗം അനുമതി നല്കി . ആര്‍.സി.എസ്.സി.യും യു.പി.എസ്.സിയും തമ്മില്‍ നിലവിലുള്ള ബന്ധം കൂടുതല്‍ ശക്തിപ്പെടുത്താന്‍ ധാരണാപത്രം സഹായകമാകും. നിയമന കാര്യങ്ങളില്‍ ഇരു വിഭാഗത്തുമുള്ള അനുഭവപരിചയവും വൈദഗ്ധ്യവും പങ്കുവെക്കാന്‍ സാധിക്കുകയും ചെയ്യും. ഇരു രാജ്യങ്ങളുടെയും, പൊതു ആശയങ്ങള്‍ പങ്കുവെക്കുന്ന പബ്ലിക് സര്വീരസ് കമ്മീഷനുകള്‍ തമ്മിലുള്ള ബന്ധം മെച്ചപ്പെടുത്തുന്നതിനായി യു.പി.എസ്.സിയും ആര്‍.സി.എസ്.സിയും തമ്മിലുള്ള ധാരണാപത്രത്തിന്റെ കരട് ഒപ്പുവെക്കും. സഹകരണത്തിനുള്ള മേഖലകള്‍ താഴെ പറയുന്നവയാണ്: എ) സിവില്‍ സര്വീാസ് നിയമനം സംബന്ധിച്ച അനുഭവജ്ഞാനവും വൈദഗ്ധ്യവും പങ്കുവെക്കുക, വിദഗ്ധരുടെ സേവനം കൈമാറുക, പരിശീലന പദ്ധതികളിലൂടെ ഉദ്യോഗസ്ഥരുടെയും ജീവനക്കാരുടെയും തൊഴില്നൈഗപുണ്യം വികസിപ്പിക്കുക. ബി) പരീക്ഷാ നടപടിക്രമങ്ങളിലുള്ള വിവരസാങ്കേതികവിദ്യാ വൈദഗ്ധ്യം, കംപ്യൂട്ടര്‍ അധിഷ്ഠിത നിയമന പരീക്ഷകളും മറ്റു പരീക്ഷകളും, പെട്ടെന്നുള്ള പരിശോധനയ്ക്കും നടപടിക്രമങ്ങള്‍ വേഗം പൂര്ത്തി യാക്കുന്നതിനുമായി ഏകജാലക സംവിധാനം നടപ്പാക്കുക എന്നീ കാര്യങ്ങളുമായി ബന്ധപ്പെട്ടുള്ള പ്രവൃത്തിപരിചയം പങ്കുവെക്കുക, മെറിറ്റ് അടിസ്ഥാനത്തിലുള്ള ഉദ്യോഗസ്ഥ സംവിധാനം കെട്ടിപ്പടുക്കുക, തുടങ്ങിയവ. സി) വികേന്ദ്രീകൃത അധികാരങ്ങള്ക്ക നുസരിച്ച് വിവിധ ഗവണ്മെങന്റ് ഏജന്സിbകള്‍ നടത്തുന്ന നിയമനങ്ങളുടെ നടപടിക്രമങ്ങളും പ്രവര്ത്തീനരീതിയും സംബന്ധിച്ച അനുഭവജ്ഞാനം പങ്കുവെക്കുക. ഡി) രേഖകളും ശേഖരിച്ചുവെക്കേണ്ട കാര്യങ്ങളും ഒപ്പം ചരിത്രപരമായ രേഖകളുടെ പ്രദര്ശനനവും ഡിജിറ്റൈസ് ചെയ്യുക.
ഇന്ത്യൻ കായിക ചരിത്രത്തിൽ, ടോക്കിയോ പാരാലിമ്പിക്സിന് എപ്പോഴും ഒരു പ്രത്യേക സ്ഥാനം ഉണ്ടാകും: പ്രധാനമന്ത്രി

ഇന്ത്യൻ കായിക ചരിത്രത്തിൽ ടോക്കിയോ പാരാലിമ്പിക്സിന് എപ്പോഴും ഒരു പ്രത്യേക സ്ഥാനം ഉണ്ടായിരിക്കുമെ ന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. നമ്മുടെ സംഘത്തിലെ ഓരോ അംഗവും ഒരു ചാമ്പ്യനും പ്രചോദന ത്തിന്റെ ഉറവിടവുമാണെന്ന് അദ്ദേഹം പറഞ്ഞു. കളിക്കാർക്കുള്ള നിരന്തരമായ പിന്തുണയ്ക്ക് നമ്മുടെ കായികതാരങ്ങളുടെ പരിശീലകരെയും ജീവനക്കാരെയും കുടുംബങ്ങളെയും പ്രധാനമന്ത്രി അഭിനന്ദിച്ചു. ജപ്പാനിലെ പ്രത്യേകിച്ച് ടോക്കിയോയിലെ ജനങ്ങളെയും, ജാപ്പനീസ് ഗവൺമെന്റിനെയും അവരുടെ അപൂര്‍വ്വമായ ആതിഥ്യമര്യാദയും, സൂക്ഷ്മാംശങ്ങളിൽ പോലുമുള്ള ശ്രദ്ധയും, ഏറെ ആവശ്യമായ സഹിഷ്ണുതയുടെയും ഐക്യത്തിന്റെയും സന്ദേശം ഈ ഒളിമ്പിക്‌സിലൂടെ പ്രചരിപ്പിച്ചതിനും അദ്ദേഹം അഭിനന്ദിച്ചു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു; "ഇന്ത്യൻ കായിക ചരിത്രത്തിൽ, ടോക്കിയോ പാരാലിമ്പിക്സിന് എല്ലായ്പ്പോഴും ഒരു പ്രത്യേക സ്ഥാനമുണ്ട്. ഗെയിമുകൾ ഓരോ ഇന്ത്യക്കാരന്റെയും ഓർമ്മയിൽ മായാതെ നിൽക്കുകയും കായികതാരങ്ങളുടെ തലമുറകളെ സ്പോർട്സ് പിന്തുടരാൻ പ്രേരിപ്പിക്കുകയും ചെയ്യും. നമ്മുടെ സംഘത്തിലെ ഓരോ അംഗവും ഒരു ചാമ്പ്യനും പ്രചോദനത്തിന്റെ ഉറവിടമാണ്‌ . ഇന്ത്യ നേടിയ ചരിത്രപരമായ മെഡലുകളുടെ എണ്ണം നമ്മുടെ ഹൃദയങ്ങളിൽ സന്തോഷം നിറച്ചു. കളിക്കാർക്കുള്ള നിരന്തരമായ പിന്തുണയ്‌ക്കായി നമ്മുടെ അത്‌ലറ്റുകളുടെ പരിശീലകരെയും പിന്തുണയ്ക്കുന്ന ജീവനക്കാരെയും കുടുംബങ്ങളെയും ഞാൻ അഭിനന്ദിക്കാൻ ആഗ്രഹിക്കുന്നു. കായികരംഗത്ത് കൂടുതൽ പങ്കാളിത്തം ഉറപ്പാക്കാൻ നമ്മുടെ വിജയങ്ങൾക്ക് കഴിയട്ടെയെന്ന് പ്രതീക്ഷിക്കുന്നു. ഞാൻ നേരത്തെ പറഞ്ഞതുപോലെ, ജപ്പാനിലെ പ്രത്യേകിച്ച് ടോക്കിയോയിലെ ജനങ്ങളെയും, ജാപ്പനീസ് ഗവൺമെന്റിനെയും അവരുടെ അപൂര്‍വ്വമായ ആതിഥ്യമര്യാദയും, സൂക്ഷ്മാംശങ്ങളിൽ പോലുമുള്ള ശ്രദ്ധയും, ഏറെ ആവശ്യമായ സഹിഷ്ണുത യുടെയും ഐക്യത്തിന്റെയും സന്ദേശം ഈ ഒളിമ്പിക്‌സിലൂടെ പ്രചരിപ്പിച്ചതിനും അഭിനന്ദനം അർഹിക്കുന്നു. "
സ്വീഡന്‍ സന്ദര്‍ശനത്തിനിടെ 2018 ഏപ്രില്‍ 17നു പ്രധാനമന്ത്രി പുറത്തിറക്കിയ പ്രസ്താവന

ബഹുമാനപ്പെട്ട പ്രധാനമന്ത്രി സ്റ്റെഫാന്‍ ലോഫ്‌വെന്‍, മാധ്യമ സുഹൃത്തുക്കളേ! ഇതെന്റെ പ്രഥമ സ്വീഡന്‍ സന്ദര്‍ശനമാണ്. ഏതാണ്ട് മൂന്നു ദശാബ്ദങ്ങളുടെ ഇടവേളയ്ക്കു ശേഷമാണ് ഇന്ത്യന്‍ പ്രധാനമന്ത്രി സ്വീഡന്‍ സന്ദര്‍ശിക്കുന്നത്. ഊഷ്മളമായ സ്വീകരണത്തിനും നല്‍കിയ ആദരവിനും പ്രധാനമന്ത്രി ലോഫ്‌വെനും സ്വീഡിഷ് ഗവണ്‍മെന്റിനും ഹൃദയംഗമമായ നന്ദി അറിയിക്കുന്നു. ഈ സന്ദര്‍ശനത്തിനിടെ മറ്റു നോര്‍ഡിക് രാജ്യങ്ങള്‍ക്കൊപ്പം ഇന്ത്യന്‍ ഉച്ചകോടിയും പ്രധാനമന്ത്രി ലോഫ്‌വെന്‍ സംഘടിപ്പിച്ചിട്ടുണ്ട്. അതിനും നന്ദി അറിയിക്കുന്നു. ഇന്ത്യയില്‍ മെയ്ക്ക് ഇന്‍ ഇന്ത്യ പദ്ധതി ആരംഭിച്ചതുമുതല്‍ സ്വീഡന്‍ അതിന്റെ ഭാഗമാണ്. 2016ല്‍ മുംബൈയില്‍ നടന്ന മെയ്ക്ക് ഇന്‍ ഇന്ത്യ പദ്ധതിയില്‍ വലിയ വാണിജ്യ പ്രതിനിധിസംഘവുമായി പ്രധാനമന്ത്രി ലോഫ്‌വെന്‍ തന്നെ പങ്കെടുത്തിരുന്നു. മെയ്ക്ക് ഇന്‍ ഇന്ത്യയുടെ ഭാഗമായുള്ള ഒരു പ്രധാന പരിപാടി കഴിഞ്ഞ ഒക്ടോബറില്‍ സ്വീഡനില്‍ നടത്തുകയുമുണ്ടായി. അതില്‍ പ്രധാനമന്ത്രി ശ്രീ. ലോഫ്‌വെന്‍ തന്നെ പങ്കെടുത്തു എന്നത് അഭിമാനകരവും സന്തോഷദായകവുമാണ്. ഇന്ത്യയിലുണ്ടാകുന്ന വികസനം സൃഷ്ടിക്കുന്ന അവസരങ്ങള്‍ ഇരു വിഭാഗത്തിനും ഗുണകരമാകുംവിധം ഉപയോഗപ്പെടുത്താന്‍ സ്വീഡന് എങ്ങനെ സാധിക്കുമെന്നതായിരുന്നു ഇന്നത്തെ ചര്‍ച്ചയുടെ കാതല്‍ എന്നാണു ഞാന്‍ വിശ്വസിക്കുന്നത്. തത്ഫലമായി പുതിയ കണ്ടുപിടിത്തങ്ങളുടെ കാര്യത്തില്‍ പങ്കാളിത്തത്തില്‍ ഏര്‍പ്പെടാനും സംയുക്ത കര്‍മപദ്ധതിക്കു രൂപം നല്‍കാനും നാം പരസ്പരം സമ്മതിച്ചു. കണ്ടുപിടിത്തം, നിക്ഷേപം, സ്റ്റാര്‍ട്ടപ്പുകള്‍, ഉല്‍പാദനം തുടങ്ങിയ കാര്യങ്ങളാണു നമ്മുടെ പങ്കാളിത്തത്തില്‍ പ്രധാനം. അതോടൊപ്പം ഇന്ത്യയിലെ ജനങ്ങളുടെ ജീവിതത്തിന്റെ മേന്മ വര്‍ധിപ്പിക്കുന്നതുമായി ബന്ധപ്പെട്ടു പുനരുപയോഗിക്കാവുന്ന ഊര്‍ജം, നഗര ഗതാഗതം, മാലിന്യ സംസ്‌കരണം തുടങ്ങിയ മേഖലകള്‍ക്കുകൂടി നാം പ്രാധാന്യം കല്‍പിക്കുന്നുണ്ട്. വ്യാപാരം, നിക്ഷേപം എന്നീ കാര്യങ്ങളെ സംബന്ധിച്ചു സ്വീഡനിലെ മുന്‍നിര സി.ഇ.ഒമാരുമായി പ്രധാനമന്ത്രി ലോഫ്‌വെനും ഞാനും ഇന്നു ചര്‍ച്ച നടത്തും. ഉഭയകക്ഷി ബന്ധത്തില്‍ പ്രധാനപ്പെട്ട മറ്റൊരു മേഖല പ്രതിരോധ, സുരക്ഷാ സഹകരണമാണ്. പ്രതിരോധ മേഖലയില്‍ സ്വീഡന്‍ ഏറെക്കാലം ഇന്ത്യയുടെ പങ്കാളിയായിരുന്നു. നമ്മുടെ സഹകരണം വഴി ഭാവിയില്‍ പ്രതിരോധ സാമഗ്രികളുടെ ഉല്‍പാദനത്തില്‍ പുതിയ അവസരങ്ങള്‍ സൃഷ്ടിക്കപ്പെടുമെന്നാണു ഞാന്‍ കരുതുന്നത്. സുരക്ഷാ സഹകരണം, വിശേഷിച്ചു സൈബര്‍ സുരക്ഷാ സഹകരണം, ശക്തിപ്പെടുത്താന്‍ ഞങ്ങള്‍ തീരുമാനിച്ചിട്ടുണ്ട്. ഇന്ത്യ-സ്വീഡന്‍ ബന്ധത്തിനു മേഖലാതലത്തിലും ആഗോളതലത്തിലും പ്രസക്തിയുണ്ടെന്ന് ഇരുരാജ്യങ്ങളും തിരിച്ചറിയുന്നു. രാജ്യാന്തര രംഗത്തു മികച്ച സഹകരണമാണു പരസ്പരം ഉള്ളത്. അതു തുടരുകയും ചെയ്യും. യുറോപ്പിലും ഏഷ്യയിലും നടക്കുന്ന സംഭവവികാസങ്ങളെക്കുറിച്ചുള്ള കാഴ്ചപ്പാടുകള്‍ പരസ്പരം കൈമാറിയിരുന്നു. അവസാനമായി ഒരിക്കല്‍ക്കൂടി പ്രധാനമന്ത്രി ലോഫ്‌വെനെ ഹൃദയപൂര്‍വമുള്ള നന്ദി അറിയിക്കുന്നു. വളരെ നന്ദി.
ഖേലോ ഇന്ത്യാ ഗെയിസ് ഉദ്ഘാടന ചടങ്ങിനെ പ്രധാനന്ത്രി അഭിസംബോധന ചെയ്തു

ഒന്നാമത് ഖേലോ ഇന്ത്യാ സ്‌കൂള്‍ കായികമേളക്ക് ന്യൂഡല്‍ഹിയിലെ ഇന്ദിരാ ഗാന്ധി ഇന്‍ഡോര്‍ സ്‌റ്റേഡിയത്തില്‍ തുടക്കമിട്ടതായി പ്രധാനമന്ത്രി ശ്രീ. നരേന്ദ്ര മോദി പ്രസ്താവിച്ചു. നമ്മുടെ യുവാക്കളുടെ ജീവിതത്തിന്റ കേന്ദ്ര സ്ഥാനം കായികരംഗം കയ്യടക്കിവെച്ചതായി അഭിസംബോധന ചെയ്തുകൊണ്ട് അദ്ദേഹം പറഞ്ഞു. വ്യക്തിത്വ വികസനത്തില്‍ കായികമേഖലക്ക് പ്രധാനസ്ഥാനമുണ്ടെന്നും അദ്ദേഹം കൂട്ടിച്ചേര്‍ത്തു. കായികവിനോദങ്ങളില്‍ സമയം വിനിയോഗിക്കാന്‍ അദ്ദേഹം യുവാക്കളോട് അഭ്യാര്‍ത്ഥിച്ചു. സുപ്രധാന കായികതാരങ്ങളുടെ പേരെടുത്ത് പറഞ്ഞ് കൊണ്ട്, അവരും ഒട്ടേറെ പ്രതിബന്ധങ്ങളെ നേരിട്ടവരാണെന്നും, എന്നാല്‍ അവര്‍ ഒന്നും ഉപേക്ഷിക്കുകയോ, അവരായിട്ട് വ്യതിരിക്തരാവുകയോ ചെയ്തിട്ടില്ലെന്നും അദ്ദേഹം കൂട്ടിച്ചേര്‍ത്തു. ഇന്ത്യക്ക് കായിക പ്രതിഭകളുടെ ക്ഷാമമില്ലെന്നും അദ്ദേഹം പറഞ്ഞു. ഇന്ത്യ യുവത്വമുള്ള രാജ്യമാണെന്നും കായികരംഗത്ത് ഇനിയും മികച്ച കാര്യങ്ങള്‍ ചെയ്യാനുണ്ടെന്നും അദ്ദേഹം പറഞ്ഞു. ലോകത്തില്‍ ഇന്ത്യയുടെ പ്രാധാന്യം വളരണമെങ്കില്‍ അത് ശക്തമായ സൈന്യം കൊണ്ടോ കരുത്തുറ്റ സാമ്പദ് വ്യവസ്ഥകൊണ്ടോ മാത്രമാകില്ല. ശാസ്ത്രജ്ഞര്‍, കലാകാരന്മാര്‍, കായിക താരങ്ങള്‍ തുടങ്ങിയ ഇന്ത്യയിലെ ജനങ്ങള്‍ ഉന്നതിയിലെത്തുന്നതോടുകൂടിയാകും. ഈ ഉയരങ്ങളില്‍ ഇന്ത്യ എത്തിച്ചേരുമെന്നും, ഇന്ത്യയിലെ യുവജനങ്ങളില്‍ തനിക്ക് വിശ്വാസമുണ്ടെന്നും പ്രധാനമന്ത്രി പറഞ്ഞു. മെഡലുകള്‍ നേടുക എന്നത് മാത്രമല്ല ഖേലോ ഇന്ത്യ കൊണ്ട് അര്‍ത്ഥമാക്കുന്നതെന്നും കൂടുതല്‍ കളിക്കാന്‍ ഒരു ബഹുജന പ്രസ്ഥാനത്തിന് കരുത്തുപകരാനുള്ള പരിശ്രമം കൂടിയാണെന്നും അദ്ദേഹം പറഞ്ഞു. രാജ്യമെങ്ങും കായിക വിനോദങ്ങള്‍ കൂടുതല്‍ ജനകീയമാക്കാനുള്ള എല്ലാ സാധ്യതകളും തേടുമെന്നും പ്രധാനമന്ത്രി പറഞ്ഞു. ചെറുനഗരങ്ങളില്‍ നിന്നും, ഗ്രാമങ്ങളില്‍ നിന്നുമുള്ള കായികതാരങ്ങളുടെ കാര്യത്തില്‍ മികവ് പുലര്‍ത്തുന്നതില്‍ അതിയായ സന്തോഷമുണ്ടെന്നും, യുവാക്കള്‍ക്ക് ഗവണ്‍മെന്റ് ആവശ്യമായ പിന്തുണ നല്‍കുമെന്നും അദ്ദേഹം പറഞ്ഞു. ധനപരമായ നേട്ടത്തിനല്ല; ഒരു അഭിനിവേശം എന്ന നിലയ്ക്കാണ് അവര്‍ കായിക രംഗത്തെ സ്‌നേഹിക്കുന്നത്. ഇന്ത്യന്‍ കായിക താരങ്ങള്‍ വിജയിച്ച് ത്രിവര്‍ണ പതാക പിടിക്കുമ്പോള്‍ അത് പ്രത്യേകതരം വികാരവും, രാഷ്ടത്തിനാകെ ഊര്‍ജ്ജം പകരുന്നതാണെന്നും പ്രധാനമന്ത്രി പറഞ്ഞു
2019-ലെ നാഷണല്‍ കമ്മീഷന്‍ ഫോര്‍ ഇന്ത്യന്‍ സിസ്റ്റം ഓഫ് മെഡിസിന്‍ ബില്ലിലെ ഔദ്യോഗിക ഭേദഗതി നിര്‍ദ്ദേശങ്ങള്‍ കേന്ദ്രമന്ത്രി സഭ അംഗീകരിച്ചു

2019-ലെ നാഷണല്‍ കമ്മീഷന്‍ ഫോര്‍ ഇന്ത്യന്‍ സിസ്റ്റം ഓഫ് മെഡിസിന്‍ ബില്ലിലെ ഔദ്യോഗിക ഭേദഗതി നിര്‍ദ്ദേശങ്ങള്‍ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രി സഭായോഗം അംഗീകാരം നല്കി. നിലവില്‍ രാജ്യസഭയുടെ പരിഗണനയിലാണ് ഈ ബില്‍. ഇന്ത്യന്‍ പാരമ്പര്യ വൈദ്യശാസ്ത്രരംഗത്തെ ചിട്ടപ്പെടുത്തുന്ന തിനുള്ള പരിഷ്‌കാര നിര്‍ദ്ദേശങ്ങളാണ് നിര്‍ദ്ദിഷ്ട നിയമം ഉറപ്പാക്കുന്നത്. ഇത് പൊതുസമൂഹത്തിന്റെ താല്പര്യങ്ങള്‍ സംരക്ഷിക്കുന്നതിനുവേണ്ടി ഉത്തരവാദിത്തവും സുതാര്യതയും സാധ്യമാക്കും. രാജ്യത്തിന്റെ എല്ലാ ഭാഗത്തും ചെലവു കുറഞ്ഞ ആരോഗ്യ പരിരക്ഷാ സേവനങ്ങള്‍ ലഭ്യമാക്കാന്‍ കമ്മിഷന്‍ പ്രോത്സാഹനം നല്‍കും. ഇന്ത്യന്‍ പാരമ്പര്യ വൈദ്യശാസ്ത്രവുമായി ബന്ധപ്പെട്ട അക്കാദമിക് നിലവാരം, മൂല്യ നിര്‍ണയം, വിലയിരുത്തല്‍, ഇന്ത്യന്‍ പാരമ്പര്യ വൈദ്യശാസ്ത്രവുമായി ബന്ധപ്പെട്ട സ്ഥാപനങ്ങളുടെ മൂല്യ നിര്‍ണ്ണയം, അക്രഡിറ്റേഷന്‍ എന്നിവയ്‌ക്കെല്ലാം ഏകീകൃത രൂപം നല്‍കുന്ന വിധത്തിലാണ് കമ്മീഷന്റെ ഘടന. ഇന്ത്യന്‍ പാരമ്പര്യ വൈദ്യശാസ്ത്ര മേഖലയില്‍ ഗുണമേന്മയുള്ള പ്രൊഫഷണലുകളെ ലഭ്യമാക്കുക എന്നതാണ് കമ്മിഷന്‍ രൂപീകരിച്ചതിന്റെ പ്രധാന ലക്ഷ്യം. ഒപ്പം ഈ രംഗവുമായി ബന്ധപ്പെട്ട എല്ലാ വൈദ്യ സേവനങ്ങളിലും ഉന്നത ധാര്‍മിക നിലവാരം നിര്‍ബന്ധമാക്കാനും ഇതുകൊണ്ട് ഉദ്ദേശിക്കുന്നു.
ഇന്ത്യ-ഓസ്‌ട്രേലിയ സെക്കന്‍ഡ്‌മെന്റ് പദ്ധതിക്കുള്ള ധാരണാപത്രം ഒപ്പുവെക്കുന്നതിന് മന്ത്രിസഭ അനുമതി നല്‍കി

സാമ്പത്തിക കാര്യ വകുപ്പും (ഇന്ത്യന്‍ ഇക്കണോമിക് സര്‍വീസ് കാഡര്‍) ഓസ്‌ട്രേലിയ ഗവണ്‍മെന്റ് ട്രഷറിയും തമ്മില്‍ ഒരു രാജ്യത്തെ ഉദ്യോഗസ്ഥരെ താല്‍ക്കാലികമായി മറ്റേ രാജ്യത്തു നിയമിക്കുന്നതിനായി മൂന്നു മാസത്തേക്കുള്ള സെക്കന്‍ഡ്‌മെന്റ് പദ്ധതി സംബന്ധിച്ച ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. പദ്ധതി പ്രകാരം ഓസ്‌ട്രേലിയന്‍ ട്രഷറിയിലെ ഒരു ഉദ്യോഗസ്ഥന്‍ ധനകാര്യ മന്ത്രാലയത്തിനു കീഴിലേക്കുള്ള സാമ്പത്തിക കാര്യ വകുപ്പിലും ഡെപ്യൂട്ടി സെക്രട്ടറി/ഡയറക്ടര്‍ പദവിയിലുള്ള ഇന്ത്യന്‍ ഇക്കണോമിക് സര്‍വീസിലെ ഒരു ഉദ്യോഗസ്ഥന്‍ ഓസ്‌ട്രേലിയ ഗവണ്‍മെന്റിനു കീഴിലുള്ള ഓസ്‌ട്രേലിയന്‍ ട്രഷറിയിലും 2018 ജനുവരി 15 മുതലോ പിന്നീടോ മൂന്നു മാസത്തേക്ക് നിയമിക്കപ്പെടും. ധാരണാപത്രത്തിന്റെ കാലാവധി മൂന്നു മാസംകൊണ്ടു പൂര്‍ത്തിയാകും. പിന്നീട് ദീര്‍ഘിപ്പിക്കാവുന്നതല്ല. പരസ്പരം ചര്‍ച്ച ചെയ്തു പദ്ധതി വരുംവര്‍ഷങ്ങളിലും നടപ്പാക്കിയേക്കും. ഓസ്‌ട്രേലിയ, ഇന്ത്യയുടെ പ്രധാന ഉഭയകക്ഷി പങ്കാളികളില്‍ ഒന്നാണെന്നതിനാല്‍ ഇരു രാജ്യങ്ങളുടെയും സാമ്പത്തിക നയം സംബന്ധിച്ച പ്രശ്‌നങ്ങള്‍ പരസ്പരം മനസ്സിലാക്കാന്‍ ഇതു സഹായിക്കും. ഭാവിയില്‍ കൂടുതല്‍ സഹകരണത്തിനുള്ള സാധ്യതകള്‍ തേടാനുള്ള അവസരം ലഭിക്കുകയും ചെയ്യും. നിയമനം ലഭിക്കുന്ന ഉദ്യോഗസ്ഥര്‍ക്കു സവിശേഷമായ അവസരം നേടിക്കൊടുക്കുകയും ലോകത്തിലെ ഏറ്റവും നല്ല പ്രവര്‍ത്തനരീതിയെക്കുറിച്ചു മനസ്സിലാക്കാന്‍ അവസരമൊരുക്കുകയും ചെയ്യും.
പോളണ്ടിൽ നടന്ന ഐഎസ്എസ്എഫ് പ്രസിഡന്റ്സ് കപ്പിലെ  മെഡൽ  ജേതാക്കളെ  പ്രധാനമന്ത്രി അഭിനന്ദിച്ചു

പോളണ്ടിൽ നടന്ന ഐഎസ്എസ്എഫ് പ്രസിഡന്റ്സ് കപ്പിൽ മെഡൽ നേടിയ മനു ഭേക്കർ, റാഹി സർണോബത്ത്, സൗരഭ് ചൗധരി, അഭിഷേക് വർമ എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "പോളണ്ടിൽ നടന്ന ഐഎസ്എസ്എഫ് ഷൂട്ടിങ് പ്രസിഡന്റ്സ് കപ്പിൽ മെഡലുകൾ നേടിയതിന് മനു ഭേക്കർ, റാഹി സർണോബത്ത്, സൗരഭ് ചൗധരി, അഭിഷേക് വർമ എന്നിവർക്ക് അഭിനന്ദനങ്ങൾ അവരുടെ തകർപ്പൻ പ്രകടനത്തിൽ ഇന്ത്യയിലെ ജനങ്ങൾ അഭിമാനിക്കുന്നു. ഈ കായികതാരങ്ങൾക്ക് അവരുടെ ഭാവി പ്രയത്നങ്ങൾക്ക് ആശംസകൾ."
ചാമ്പ്യന്‍സ് പ്രധാനമന്ത്രി ഉദ്ഘാടനം ചെയ്തു: സൂക്ഷ്മ, ചെറുകിട, ഇടത്തരം സംരംഭങ്ങള്‍ (എം.എസ്.എം.ഇ.) ശാക്തീകരിക്കാനുള്ള സാങ്കേതിക വേദി

ഉല്‍പ്പാദനവും രാജ്യത്തിന്റെ കരുത്തും വര്‍ദ്ധിപ്പിക്കുന്നതിന് ആധുനിക പ്രക്രിയകള്‍ സൃഷ്ടിക്കുകയും അനുയോജ്യമായി ഉപയോഗപ്പെടുത്തുകയും ചെയ്യുന്ന ചാമ്പ്യന്‍സ് (CHAMPIONS) സാങ്കേതിക പ്ലാറ്റ്‌ഫോമിന് പ്രധാനമന്ത്രി ശ്രീ. നരേന്ദ്ര മോദി ഇന്ന് തുടക്കം കുറിച്ചു. പേര് സൂചിപ്പിക്കുന്നതുപോലെ ചെറിയ യൂണിറ്റുകളെ അവരുടെ പ്രയാസങ്ങള്‍ പരിഹരിച്ച് പ്രോത്സാഹിപ്പിച്ച്, പിന്തുണയും സഹായവും നല്‍കി കൈകൊടുത്ത് വലിയ യൂണിറ്റുകളാക്കുകയെന്നതാണ് ഇതിന്റെ അടിസ്ഥാനം. എം.എസ്.എം.ഇ. മന്ത്രാലത്തിന്റെ കീഴിലുള്ള, ആവശ്യമുള്ളതെല്ലാം ഒരിടത്ത് ലഭ്യമാക്കുന്ന പരിഹാരമാര്‍ഗ്ഗമാണ് ഇത് . ഇന്നത്തെ ബുദ്ധിമുട്ടേറിയ സാഹചര്യത്തില്‍ എം.എസ്.എം.ഇകളെ സഹായിക്കുന്നതിനുള്ള വിവര സാങ്കേതിക വിദ്യാധിഷ്ഠിത സംവിധാനമായ ഇത് അവയെ ദേശീയ അന്തര്‍ദ്ദേശീയ തലങ്ങളില്‍ ചാമ്പ്യന്മാരായി കൈപിടിച്ചുയര്‍ത്തുകയും ചെയ്യും. ഈ പദ്ധതിയുടെ വിശദമായ ലക്ഷ്യങ്ങള്‍: 1. പരാതി പരിഹാരം: സാമ്പത്തികം, അസംസ്‌കൃത വസ്തുക്കള്‍, തൊഴില്‍, നിയമപരമായ അനുവാദങ്ങള്‍, തുടങ്ങി എം.എസ്.എം.ഇ. അഭിമുഖീകരിക്കുന്ന പ്രശ്നങ്ങള്‍, പ്രത്യേകിച്ചും കോവിഡ് സൃഷ്ടിച്ച ബുദ്ധിമുട്ടേറിയ സാഹചര്യത്തിലുള്ളവ, പരിഹരിക്കുക. 2. അവസരങ്ങള്‍ പിടിച്ചെടുക്കുന്നതിന് അവരെ സഹായിക്കുക: പി.പി.ഇ. കിറ്റുകള്‍, മുഖാവരണങ്ങള്‍, തുടങ്ങിയ മെഡിക്കല്‍ ഉപകരണങ്ങളുടെയുള്‍പ്പെടെ നിര്‍മ്മാണവും ദേശീയ അന്താരാഷ്ട്ര വിപണികളില്‍ അവയുടെ വിതരണവും; 3. പ്രതിഭ കണ്ടെത്തുകയും പ്രോത്സാഹിപ്പിക്കുകയും ചെയ്യുക: അതായത് ഇപ്പോള്‍ നിലനില്‍ക്കാനുള്ള ശേഷിയും ദേശീയ അന്തര്‍ദ്ദേശീയ ചാമ്പ്യന്‍മാരാകുവാനും കഴിവുള്ള എം.എസ്.എം.കള്‍ക്ക് പ്രോത്സാഹനം സാങ്കേതിക വിദ്യയിലധിഷ്ഠിതമായ കണ്‍ട്രോള്‍ റൂമും പരിപാലന സംവിധാനവും ഉള്‍ക്കൊള്ളുന്നതാണ് ഇത്. ടെലിഫോണ്‍, ഇന്റര്‍നെറ്റ്, വിഡിയോ കോണ്‍ഫറന്‍സ് ഉള്‍പ്പെടെയുള്ള ഐ.സി.ടി. ഉപകരണങ്ങള്‍ക്ക് പുറമെ നിര്‍മ്മിത ബുദ്ധി, വിവരവിശകലനം, യന്ത്രപഠനം എന്നിവയും സംവിധാനത്തിലുണ്ട്. ഇന്ത്യാ ഗവണ്‍മെന്റിന്റെ പരാതി പോര്‍ട്ടലായ സി.പി.ഗ്രാംസും എം.എസ്.എം.ഇ. മന്ത്രലായത്തിന്റെ സ്വന്തമായ മറ്റ് വെബ് അധിഷ്ഠിത സംവിധാനങ്ങളുമായി തത്സമയാധിഷ്ഠിത പൂര്‍ണ്ണ സംയോജനവും ഇതിലുണ്ട്. എന്‍.ഐ.സിയുടെ സഹായത്തോടെ ഒരു ചെലവുമില്ലാതെയാണ് ഈ പ്ലാറ്റ്‌ഫോം രൂപകല്‍പ്പന ചെയ്തിരിക്കുന്നത്. അതുപോലെ മന്ത്രാലത്തില്‍ റെക്കാര്‍ഡ് സമയത്താണ് ഭൗതിക പശ്ചാത്തല സൗകര്യങ്ങള്‍ സൃഷ്ടിച്ചത്. ഹബ് ആന്റ് സ്പോക് മാതൃകയില്‍ ഈ സംവിധാനത്തിന്റെ ഭാഗമായി ഒരു നെറ്റ്വര്‍ക്ക് കണ്‍ട്രോള്‍ റും സൃഷ്ടിച്ചിട്ടുണ്ട്. ന്യൂഡല്‍ഹിയിലെ എം.എസ്.എം.ഇ. സെക്രട്ടറിയുടെ ഓഫീസിലാണ് ഹബ് സ്ഥിതി ചെയ്യുന്നത്. സംസ്ഥാനങ്ങളിലെ വിവിധ ഓഫീസുകളിലും എം.എസ്.എം.ഇ. മന്ത്രാലത്തിന്റെ സ്ഥാപനങ്ങളിലുമാണ് ഇതിന്റെ ശാഖകള്‍ സ്ഥിതി ചെയ്യുക. ഇപ്പോള്‍ 66 സംസ്ഥാനതല കണ്‍ട്രോള്‍ റൂമുകള്‍ സൃഷ്ടിക്കുകയും അവ പ്രവര്‍ത്തനസജ്ജമാക്കുകയും ചെയ്തു. ചാമ്പ്യന്‍ പോര്‍ട്ടലിന് പുറമെ വിഡിയോ കോണ്‍ഫറന്‍സിംഗിലൂടെ അവയെ ബന്ധിപ്പിക്കുകയും ചെയ്തിട്ടുണ്ട്. വിശദമായ ഒരു പ്രവര്‍ത്തന നടപടിക്രമം (എസ്.ഒ.പി.) ഉദ്യോഗസ്ഥര്‍ക്ക് നല്‍കുകയും ജീവനക്കാരെ വിന്യസിക്കുകയും അവര്‍ക്ക് പരിശീലനം നല്‍കുകയും ചെയ്തിട്ടുണ്ട്. എം.എസ്.എം.ഇ., റോഡ് ഗതാഗത, ഹൈവേ മന്ത്രി ശ്രീ നിതിന്‍ ഗഡ്കരിയും ചടങ്ങില്‍ സന്നിഹിതനായിരുന്നു.
ഊര്‍ജ മന്ത്രാലയത്തിന്റെയും പാരമ്പര്യേതര, പുനരുല്‍പ്പാദക ഊര്‍ജ മന്ത്രാലയത്തിന്റെയും പ്രവര്‍ത്തനങ്ങള്‍ വിലയിരുത്തി പ്രധാനമന്ത്രി

ഊര്‍ജ മന്ത്രാലയത്തിന്റെയും പാരമ്പര്യേതര, പുനരുല്‍പ്പാദക ഊര്‍ജ മന്ത്രാലയത്തിന്റെയും പ്രവര്‍ത്തനങ്ങള്‍ പ്രധാനമന്ത്രി ശ്രീ. നരേന്ദ്ര മോദി വിലയിരുത്തി. ഊര്‍ജ മേഖലയുടെ പ്രതിസന്ധികള്‍ക്കു പരിഹാരം കാണാനായി പുതുക്കിയ താരിഫ് നയം, വൈദ്യുതി (ഭേദഗതി) ബില്‍ 2020 എന്നിവ ഉള്‍പ്പെടെയുള്ള നയരൂപവല്‍ക്കരണത്തെക്കുറിച്ചും ചര്‍ച്ച ചെയ്തു. പ്രവര്‍ത്തനക്ഷമത വര്‍ധിപ്പിക്കുമ്പോള്‍ ഉപയോക്താക്കളുടെ സംതൃപ്തിക്കു പ്രാധാന്യം നല്‍കേണ്ടതുണ്ടെന്നും ഊര്‍ജ മേഖലയുടെ സാമ്പത്തിക സുസ്ഥിരത മെച്ചെപ്പെടുത്തണമെന്നും പ്രധാനമന്ത്രി ഊന്നിപ്പറഞ്ഞു. ഊര്‍ജ മേഖലയിലെ പ്രതിസന്ധികള്‍, പ്രത്യേകിച്ച് വൈദ്യുതി വിതരണത്തില്‍, വിവിധ പ്രദേശങ്ങളിലും സംസ്ഥാനങ്ങളിലും വ്യത്യസ്തമാണെന്ന് അദ്ദേഹം ചൂണ്ടിക്കാട്ടി. എല്ലാ പ്രശ്‌നങ്ങള്‍ക്കും ഒരു പരിഹാരം എന്നതിലുപരി ഓരോ സംസ്ഥാനത്തിന്റെയും പ്രവര്‍ത്തന മികവു വര്‍ധിപ്പിക്കുന്നതിന് അതാതിടങ്ങളില്‍ വേണ്ട പരിഹാരം കാണാനുള്ള നടപടികള്‍ മന്ത്രാലയം കൈക്കൊള്ളണം. ഡിസ്‌കോമുകള്‍ അവരുടെ പ്രവര്‍ത്തനങ്ങളെക്കുറിച്ചുള്ള വിവരങ്ങള്‍ ആവര്‍ത്തിച്ച് പ്രസിദ്ധീകരിക്കുന്ന കാര്യം ഊര്‍ജ മന്ത്രാലയം ഉറപ്പുവരുത്തണമെന്ന് അദ്ദേഹം നിര്‍ദേശിച്ചു. മറ്റുള്ളവയുമായി താരതമ്യപ്പെടുത്തുമ്പോള്‍ ഡിസ്‌കോമുകളുടെ പ്രവര്‍ത്തനം എങ്ങനെ വ്യത്യാസപ്പെട്ടിരുക്കുന്നുവെന്നു ജനങ്ങള്‍ക്കു മനസിലാകാന്‍ ഇക്കാര്യം സഹായിക്കും. ഊര്‍ജ മേഖലയ്ക്ക് ആവശ്യമായ ഉപകരണങ്ങള്‍ ഇന്ത്യയില്‍ തന്നെ നിര്‍മ്മിക്കണമെന്നും അദ്ദേഹം ഊന്നിപ്പറഞ്ഞു. പാരമ്പര്യേതര, പുനരുല്‍പ്പാദക ഊര്‍ജ മേഖലയെക്കുറിച്ചു സംസാരിക്കവേ, സൗര ജല പമ്പുകള്‍ മുതല്‍ വികേന്ദ്രീകൃത സൗര ശീതീകരണ സംവിധാനം വരെയുള്ള കാര്‍ഷിക മേഖലയുടെ എല്ലാ വിതരണ ശൃംഖലകള്‍ക്കും സമഗ്രമായ സമീപനം സ്വീകരിക്കേണ്ടതിന്റെ ആവശ്യകതയെപ്പറ്റി പ്രധാനമന്ത്രി ഊന്നിപ്പറഞ്ഞു. നവീനമായ പുരപ്പുറ സൗര മാതൃകയെക്കുറിച്ചും അദ്ദേഹം ഊന്നിപ്പറഞ്ഞു. പുരപ്പുറ സൗരോര്‍ജ പദ്ധതിയിലൂടെ ഓരോ സംസ്ഥാനത്തും ഒരു നഗരമെങ്കിലും (തലസ്ഥാനം അല്ലെങ്കില്‍ ഏതെങ്കിലും വിനോദസഞ്ചാര കേന്ദ്രം) പൂര്‍ണമായും സൗരോര്‍ജത്താല്‍ പ്രവര്‍ത്തിക്കുന്ന നഗരമായി മാറണമെന്നും അദ്ദേഹം പറഞ്ഞു. രാജ്യത്ത് ലോഹക്കട്ടകള്‍, വേഫറുകള്‍, സെല്ലുകള്‍, മൊഡ്യൂളുകള്‍ എന്നിവയുടെ നിര്‍മാണത്തിനുള്ള ആവാസ വ്യവസ്ഥാ വികസനത്തിനും ഊന്നല്‍ നല്‍കുന്നത് മറ്റു പല നേട്ടങ്ങള്‍ക്കും പുറമെ തൊഴിലവസരങ്ങള്‍ സൃഷ്ടിക്കുന്നതിനും സഹായിക്കും. കാര്‍ബണ്‍ ന്യൂട്രല്‍ ലഡാക്കിനായുള്ള പദ്ധതികള്‍ വേഗത്തിലാക്കുന്നതിനും പ്രധാനമന്ത്രി താല്‍പ്പര്യം പ്രകടിപ്പിച്ചു. സൗരോര്‍ജവും കാറ്റില്‍ നിന്നുള്ള ഊര്‍ജവും ഉപയോഗിച്ച് തീരപ്രദേശങ്ങളില്‍ കുടിവെള്ള വിതരണത്തിന് ഊന്നല്‍ നല്‍കണമെന്നും അദ്ദേഹം നിര്‍ദേശിച്ചു.
പ്രധാനമന്ത്രി അഹമ്മദാബാദിലെ സൈഡസ് ബയോടെക് പാർക്ക് സന്ദർശിച്ചു

തദ്ദേശീയമായി വികസിപ്പിച്ചെടുക്കുന്ന ഡിഎൻഎയിൽ അധിഷ്ഠിതമായ കോവിഡ് വാക്സിൻ സംബന്ധിച്ച വിവരങ്ങൾ നേരിട്ട് അറിയുന്നതിനായി പ്രധാനമന്ത്രി നരേന്ദ്ര മോദി അഹമ്മദാബാദിലെ സൈഡസ് ബയോടെക് പാർക്ക് സന്ദർശിച്ചു. ”സൈഡസ് കാഡില തദ്ദേശീയമായി വികസിപ്പിച്ചെടുക്കുന്ന ഡിഎൻഎയിൽ അധിഷ്ഠിതമായ വാക്സിൻ സംബന്ധിച്ച വിവരങ്ങൾ നേരിട്ട് അറിയുന്നതിനായി സൈഡസ് ബയോടെക് പാർക്ക് സന്ദർശിച്ചു. ഇതിൻറെ പിന്നണിയിൽ പ്രവർത്തിക്കുന്ന എല്ലാവരെയും ഞാൻ അഭിനന്ദിച്ചു. ഈ ഉദ്യമത്തെ സഹായിക്കുന്നതിനായി ഇന്ത്യാ ഗവണ്മെൻറ് സജീവമായി പ്രവർത്തിക്കുന്നുണ്ട്.”, പ്രധാനമന്ത്രി ഒരു ട്വീറ്റിൽ പറഞ്ഞു.
പ്രധാനമന്ത്രിയുടെ നേപ്പാളിലെ ലുംബിനി സന്ദർശന വേളയിൽ ഒപ്പുവെച്ചതും കൈമാറ്റം ചെയ്തതുമായ ധാരണാപത്രങ്ങളുടെ/കരാറുകളുടെ പട്ടിക

ക്രമ നമ്പർ ധാരണാപത്രങ്ങളുടെ/കരാറുകളുടെ പേര്‌ 1. ബുദ്ധമത പഠനങ്ങൾക്കായി ഡോ. അംബേദ്കർ ചെയർ സ്ഥാപിക്കുന്നത് സംബന്ധിച്ച് ഇന്ത്യൻ കൗൺസിൽ ഓഫ് കൾച്ചറൽ റിലേഷൻസും ലുംബിനി ബുദ്ധിസ്റ്റ് യൂണിവേഴ്സിറ്റിയും തമ്മിലുള്ള ധാരണാപത്രം 2. ത്രിഭുവൻ യൂണിവേഴ്സിറ്റിയിൽ ഇന്ത്യൻ പാഠനങ്ങൾക്കായി ഒരു ചെയർ സ്ഥാപിക്കുന്നതു സംബന്ധിച്ചു ഇന്ത്യൻ കൗൺസിൽ ഓഫ് കൾച്ചറൽ റിലേഷൻസും ത്രിഭുവൻ യൂണിവേഴ്സിറ്റിയ്ക്ക് കീഴിലുള്ള നേപ്പാൾ , ഏഷ്യൻ പഠനകേന്ദ്രവും തമ്മിലുള്ള ധാരണാപത്രം 3. ത്രിഭുവൻ യൂണിവേഴ്സിറ്റിയിൽ ഇന്ത്യൻ പാഠനങ്ങൾക്കായി ഒരു ചെയർ സ്ഥാപിക്കുന്നതു സംബന്ധിച്ചു ഇന്ത്യൻ കൗൺസിൽ ഓഫ് കൾച്ചറൽ റിലേഷൻസും ത്രിഭുവൻ യൂണിവേഴ്സിറ്റിയും തമ്മിലുള്ള ധാരണാപത്രം 4. നേപ്പാളിലെ കാഠ്മണ്ഡു യൂണിവേഴ്‌സിറ്റി , ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജി മദ്രാസ് (ഐഐടി-എം), എന്നിവയുമായി കൂട്ടുപ്രവർത്തനത്തിനുള്ള ധാരണാപത്രം 5. മാസ്റ്റേഴ്സ് തലത്തിൽ സംയുക്ത ഡിഗ്രി പ്രോഗ്രാമിന് നേപ്പാളിലെ കാഠ്മണ്ഡു യൂണിവേഴ്‌സിറ്റിയും, ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജി മദ്രാസും തമ്മിലുള്ള ധാരണപത്രം 6. നേപ്പാളിലെ അരുൺ 4 ജലവൈദ്യുതി പദ്ധതിയുടെ നടത്തിപ്പിനായി സത്ലജ് ജലവൈദ്യുതി നിഗം ലിമിറ്റഡും (എസ ജെ വി എം) , നേപ്പാൾ ജലവൈദ്യുതി തൗതോറിറ്റിയും തമ്മിലുള്ള ധാരണാപത്രം
പ്രധാനമന്ത്രിയുടെ വാല്മീകി ജയന്തി ആശംസ

വാല്മീകി ജയന്തിയോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്ക് ആശംസകള്‍ നേര്‍ന്നു. ‘വാല്മീകി ജയന്തി ദിനത്തില്‍ ആശംസകള്‍. മഹാനായ ഒരു ഋഷിയും ഉത്തുംഗനായ സാഹിത്യകാരനുമായിരുന്ന അദ്ദേഹത്തിന്റെ സമ്പന്നമായ ആദര്‍ശങ്ങളും കൃതികളും തലമുറകളെ നയിക്കും’, പ്രധാനമന്ത്രി പറഞ്ഞു.
ശ്രീ. അംബരീഷിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ശ്രീ. അംബരീഷിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘നടന്‍ എന്ന നിലയിലും രാഷ്ട്രീയത്തിന് അളവറ്റ സംഭാവനകള്‍ അര്‍പ്പിച്ച വ്യക്തി എന്ന നിലയിലുമുള്ള അവിസ്മരണീയമായ പ്രവര്‍ത്തനത്തിന് ശ്രീ. അംബരീഷ് എന്നും ഓര്‍ക്കപ്പെടും. കര്‍ണാടകയുടെ ക്ഷേമത്തിനായി കേന്ദ്ര-സംസ്ഥാന തലങ്ങളില്‍ കരുത്തുറ്റ ശബ്ദമായിരുന്നു അദ്ദേഹം. അദ്ദേഹത്തിന്റെ നിര്യാണം വേദനിപ്പിക്കുന്നു. കുടുംബാംഗങ്ങളെയും ആരാധകരെയും അനുശോചനം അറിയിക്കുന്നു’, പ്രധാനമന്ത്രി പറഞ്ഞു.
പ്രധാനമന്ത്രി രാജ്‌കോട്ടില്‍ മഹാത്മാഗാന്ധി മ്യൂസിയം ഉദ്ഘാടനം ചെയ്തു.

പ്രധാനമന്ത്രി ശ്രീ. നരേന്ദ്ര മോദി ഗുജറാത്തിലെ രാജ്‌കോട്ടില്‍ ഇന്ന് മഹാത്മാഗാന്ധി മ്യൂസിയത്തിന്റെ ഉദ്ഘാടനം നിര്‍വ്വഹിച്ചു. മഹാത്മാഗാന്ധിയുടെ സ്വഭാവ രൂപീകരണത്തില്‍ സുപ്രധാന പങ്ക് വഹിച്ച സെന്റ് ആല്‍ഫ്രഡ് ഹൈസ്‌കൂളിലാണ് മ്യൂസിയം സ്ഥാപിച്ചിട്ടുള്ളത്. ഗാന്ധിയന്‍ സംസ്‌ക്കാരം, മൂല്യങ്ങള്‍ തത്വചിന്ത എന്നിവയെ കുറിച്ചുള്ള അവബോധം വളര്‍ത്തുന്നതിന് മ്യൂസിയം സഹായകരമാകും. 624 വീടുകളടങ്ങുന്ന ഒരു പൊതു ഭവന നിര്‍മ്മാണ പദ്ധതിയുടെ ഉദ്ഘാടനത്തെ കുറിക്കുന്ന ഒരു ഫലകവും പ്രധാനമന്ത്രി അനാവരം ചെയ്തു. ഗുണഭോക്താക്കളായ 240 കുടുംബങ്ങളുടെ ഇ-ഗൃഹപ്രവേശത്തിനും അദ്ദേഹം സാക്ഷ്യം വഹിച്ചു. തദവസരത്തില്‍ സംസാരിക്കവെ, മഹാത്മാഗാന്ധിയില്‍ നിന്ന് ഒട്ടേറെ പഠിക്കാനുണ്ടെന്ന് അദ്ദേഹം പറഞ്ഞു. ബാപ്പുവുമായി ഏറെ ഉറ്റബന്ധമുള്ള പ്രദേശം എന്ന നിലയ്ക്ക് ഗുജറാത്ത് അനുഗ്രഹീതമാണ്, അദ്ദേഹം കൂട്ടിച്ചേര്‍ത്തു. പരിസ്ഥിതിയെ കുറിച്ച് ബാപ്പുവിന് ഉത്കണ്ഠയുണ്ടായിരുന്നുവെന്ന് ചൂണ്ടിക്കാട്ടിയ പ്രധാനമന്ത്രി, ഗാന്ധിജിയില്‍ നിന്ന് പ്രചോദനം ഉള്‍ക്കൊണ്ട് കൊണ്ട് കൂടുതല്‍ വൃത്തിയുള്ളതും, ഹരിതാഭവുമായ ഒരു നാളെയ്ക്ക് വേണ്ടി നമുക്ക് യത്‌നിക്കണമെന്ന് പറഞ്ഞു. അവസരങ്ങള്‍ നഷ്ടപ്പെട്ടവരെ സേവിക്കാനും, പാവപ്പെട്ടവരില്‍, പാവപ്പെട്ടവനെയും, ക്യൂവില്‍ അവസാനം നല്‍ക്കുന്നവരെയും കുറിച്ച് ചിന്തിക്കുവാനുമാണ് ബാപ്പു എക്കാലവും നമ്മെ പഠിപ്പിച്ചതെന്ന് പ്രധാനമന്ത്രി അനുസ്മരിച്ചു. ഈ ആദര്‍ശത്തില്‍ നിന്ന് പ്രചോദനം ഉള്‍ക്കൊണ്ട് കൊണ്ടാണ് ഞങ്ങള്‍ പാവപ്പെട്ടവരെ സേവിക്കുന്നത്, പ്രധാനമന്ത്രി കൂട്ടിച്ചേര്‍ത്തു. ഞങ്ങളുടെ ശ്രമങ്ങളിലൂടെ അവരുടെ ജീവിതങ്ങള്‍ പരിവര്‍ത്തിപ്പിക്കാനും, പാവപ്പെട്ടവര്‍ക്ക് വീടുകള്‍ നിര്‍മ്മിക്കാനുമാണ് ഞങ്ങള്‍ പരിശ്രമിച്ച് വരുന്നത്, പ്രധാനമന്ത്രി പറഞ്ഞു. സ്വാതന്ത്ര്യം കിട്ടി 70 വര്‍ഷത്തിലധികമായെങ്കിലും ശുചിത്വ ഭാരതത്തെ കുറിച്ചുള്ള ബാപ്പുജിയുടെ സ്വപ്നം ഇപ്പോഴും, പൂവണിഞ്ഞിട്ടില്ല പ്രധാമന്ത്രി ചൂണ്ടിക്കാട്ടി. ഈ സ്വപ്നം നമുക്ക് ഒരുമിച്ച് സാക്ഷാത്ക്കരിക്കാന്‍ പ്രധാനമന്ത്രി ജനങ്ങളെ ആഹ്വാനം ചെയ്തു. കഴിഞ്ഞ നാല് വര്‍ഷത്തിനിടെ ശുചിത്വ ഭാരത ദൗത്യം സാരവത്തായ ഒട്ടേറെ കാര്യങ്ങള്‍ ചെയ്തു. ഇനിയും അവ തുടര്‍ന്ന് കൊണ്ട് പോകണം, പ്രധാനമന്ത്രി പറഞ്ഞു. പ്രധാനമന്ത്രി പിന്നീട് മഹാത്മാഗാന്ധി മ്യൂസിയം സന്ദര്‍ശിച്ചു.